કેસની હકીકત મુજબ ફરીયાદી ચેતન હસમુખભાઇ રાઠોડ કમલેશ રામાણીના ડ્રાઇવર તરીકે નોકરી કરતો તે પગારના રૂપિયા પાંચ લાખ લેવાના હોય જેની માંગણી કરતા ફોન ઉપર બોલાચાલી કરી કમલેશ રામાણીએ ફરીયાદીને જેમફાવે તેમ ગાળાગાળી કરી, જ્ઞાતિ પ્રત્યે હડધુત કરી, પતાવી દેવાની ધમકી આપી બાદ ફરીયાદીએ ફરી રકમની માંગણી કરતા કમલેશ રામાણીએ યુનિવર્સિટી રોડ પર એચ. પી. ના પેટ્રોલપંપે બોલાવતા ફરીયાદી તથા સાહેદ એકટીવા લઇ ત્યાં પહોંચતા કમલેશ રામાણી તથા તેની સાથેના બે અજાણ્યા માણસો કાર લઇ આવી ફરીયાદી તથા સાહેદને મારી નાખવાના ઇરાદે રીવોલ્વરથી ફાયરીંગ કરતા સબંધે યુનિવર્સિટી પોલીસ સ્ટેશનમાં ગુન્હો દાખલ કરવામાં આવેલ કમલેશ રામાણીને અટક ન કરી પાસા કરી બરોડા જેલ હવાલે કરવામાં આવેલ અને પાસામાં અટકાયત હતા તે દરમયાન જ કમલેશ રામાણીને બરોડા જેલથી અટક કરતા બાદ કમલેશ રામાણીએ જામીન પર મુકત થવા એડવોકેટ સુરેશ ફળદુ મારફત જામીન અરજી કરી હતી.